L 217/62
EL
Επίσημη Εφημερίδα της Ευρωπαϊκής Ένωσης
22.8.2022
4.2.
Παρατηρήσεις της Πορτογαλίας (63)
Οι παρατηρήσεις που υπέβαλε η Πορτογαλία, με την επιστολή της 26ης Σεπτεμβρίου 2018, συνοψίζονται στις αιτιολογικές σκέψεις που ακολουθούν.
(64)
Η Πορτογαλία ισχυρίζεται ότι αρνητική απόφαση σχετικά με το καθεστώς ZFM θα έχει εξαιρετικά δυσμενείς και ανεπανόρθωτες συνέπειες στην οικονομική βιωσιμότητα της Μαδέρας (82).
Επομένως, η Επιτροπή θα πρέπει να λάβει υπόψη την ιδιότητα της Μαδέρας ως εξόχως απόκεντρης περιοχής, η οποία αναγνωρίζεται στο άρθρο 349 της ΣΛΕΕ.
(65)
Η Πορτογαλία υποστηρίζει περαιτέρω ότι η Επιτροπή θα πρέπει να εξετάσει κατά την αξιολόγησή της τον οικονομικό αντίκτυπο του καθεστώτος ZFM στην ανάπτυξη της περιοχής (83), ειδικότερα μέσω της εξέτασης των οικονομικών συνεπειών του στο εθνικό, το ευρωπαϊκό και το διεθνές εμπόριο (84).
(66)
Τέλος, η Πορτογαλία θεωρεί ότι η τρέχουσα διεξοδική έρευνα συνιστά διάκριση εις βάρος της Μαδέρας σε σχέση με άλλες δικαιοδοσίες, οι οποίες εφαρμόζουν προτιμησιακούς συντελεστές φόρου εισοδήματος και δεν υπάγονται στους κανόνες για τις κρατικές ενισχύσεις (85).
Ύπαρξη ενίσχυσης (67)
Η Πορτογαλία θεωρεί ότι το καθεστώς ZFM δεν περιλαμβάνει κρατικούς πόρους (δηλαδή αύξηση των δαπανών ή ακόμη μείωση των εσόδων του κρατικού προϋπολογισμού).
Το καθεστώς δεν συνιστά «πραγματική φορολογική δαπάνη», αλλά απλώς και μόνο εικονική φορολογική δαπάνη ή ακόμη και λογιστική κατασκευή («θεωρητική απώλεια φορολογικών εσόδων») (86).
Η Πορτογαλία εξηγεί περαιτέρω ότι οι εταιρείες εγκαθίστανται στη ZFM, και επενδύουν εκεί, μόνον εφόσον υφίσταται φορολογική ελάφρυνση.
Διαφορετικά, χωρίς τη φορολογική ελάφρυνση, δεν θα εγκαθίσταντο στη ZFM ούτε θα κατέβαλλαν τους συνήθεις φόρους που ισχύουν στην ηπειρωτική Πορτογαλία ή στη Μαδέρα (87).
(68)
Η Πορτογαλία υποστηρίζει ότι το καθεστώς ZFM είναι μέρος της γενικής οικονομίας του πορτογαλικού φορολογικού συστήματος (88).
Η Πορτογαλία θεωρεί επίσης ότι, σύμφωνα με την πρακτική της Επιτροπής (89), χαμηλός φορολογικός συντελεστής ο οποίος εφαρμόζεται στο σύνολο κράτους μέλους ή αυτόνομης περιφέρειας θα πρέπει να θεωρείται γενικό μέτρο και, ως εκ τούτου, δεν παρέχει πλεονέκτημα στις εγκατεστημένες στη ZFM εταιρείες (90).
(82) Το 2016 η ZFM κατέστησε δυνατή την είσπραξη φόρου εταιρειών ύψους σχεδόν [100-200] εκατ.
EUR (σχεδόν το [15-25] % των συνολικών φόρων που εισπράχθηκαν κατά το συγκεκριμένο έτος στην περιοχή).
Αρνητική απόφαση θα έχει ως αποτέλεσμα τη μετεγκατάσταση άνω των [1 000-2 000] καταχωρισμένων στη ZFM εταιρειών σε άλλες περιοχές ή χώρες και τη σημαντική αύξηση της ανεργίας στην περιοχή (το 2014 υπήρχαν [4 000-6 000] άμεσες, έμμεσες και επαγόμενες θέσεις εργασίας στη ZFM, οι οποίες αντιπροσώπευαν το [1-10] % της συνολικής απασχόλησης στη Μαδέρα).
Βλέπε επιστολές της Πορτογαλίας της 2ας Μαΐου 2017, σ.
6, και της 26ης Σεπτεμβρίου 2018 (παράρτημα I), σ. 62.
(83) Σύμφωνα με τις πληροφορίες που υπέβαλε η Περιφερειακή Διεύθυνση Στατιστικής της Μαδέρας («Direção Regional de Estatística da Madeira»), στο διάστημα 2012-2015, η δραστηριότητα της ZFM αντιπροσώπευε, κατά μέσο όρο, περίπου το [1-10] % της ακαθάριστης προστιθέμενης αξίας (ΑΠΑ) και το [0,5-10] % της απασχόλησης στην ΑΠΜ.
Οι δραστηριότητες που συνδέονται με το εμπόριο, τις μεταφορές και την αποθήκευση καθώς και με τη διαμονή και την εστίαση συνέβαλαν περισσότερο στη συνολική ΑΠΑ των εγκατεστημένων στη ZFM εταιρειών (περίπου το [70-80] %).
Οι κατασκευαστικές δραστηριότητες, οι οποίες συνδέονται με τη βιομηχανία, συνέβαλαν περισσότερο στη συνολική απασχόληση που δημιουργήθηκε στην περιοχή ([30-40] %).
Το 2014 η ZFM αντιπροσώπευε το [1-10] % της προστιθέμενης αξίας που δημιουργήθηκε στην περιοχή, δηλαδή περίπου [200-400] εκατ.
EUR, «Tax and economic analysis report — Madeira Free Trade Zone», Ernest & Young, 24 Σεπτεμβρίου 2018, σ.
60-62 (παράρτημα I της επιστολής της Πορτογαλίας της 26ης Σεπτεμβρίου 2018).
(84) Το 2014 οι εταιρείες της ZFM διασφάλισαν το 79 % των εξαγωγών ([50-200] εκατ. EUR).
Σε σύγκριση με το 2014, το 2016 οι εξαγωγές στην Ευρωπαϊκή Ένωση αυξήθηκαν από [20 000-30 000] σε [30 000-40 000] χιλιάδες EUR.
Οι τομείς των τροφίμων και της γεωργίας αντιπροσώπευαν τον κυρίως όγκο των εξαγωγών, ακολουθούμενοι από τους τομείς των μηχανημάτων και των ειδών κλωστοϋφαντουργίας, οι οποίοι είχαν αναμφισβήτητα θετικό αντίκτυπο στην ανάπτυξη της ευρωπαϊκής οικονομίας.
Βλέπε «Tax and economic analysis report», Ernest & Young, 24 Σεπτεμβρίου 2018, σ. 68.
(85) Κύπρος, Λουξεμβούργο, Μάλτα και Κάτω Χώρες.
Βλέπε επιστολή της Πορτογαλίας της 26ης Σεπτεμβρίου 2018, σ. 14-16.
(86) Στους γενικούς προϋπολογισμούς του κράτους στο διάστημα από το 1999 έως το 2004 αναφέρονται τα εξής: «Η εν λόγω απαλλαγή [...] συνιστά φόρο μη εισπραχθέντα επί εισοδήματος το οποίο, απουσία της ελάφρυνσης αυτής, δεν θα υφίστατο» (γενικός προϋπολογισμός του κράτους του 2002) ή «η κατάργηση του ισχύοντος καθεστώτος [...] ασφαλώς δεν θα έχει ως συνέπεια την απόκτηση των εν λόγω φορολογικών εσόδων» (γενικός προϋπολογισμός του κράτους του 2004).
(87) Επιστολή της Πορτογαλίας της 26ης Σεπτεμβρίου 2018, σημείο 50, σ. 18.
(88) Επιστολές της Πορτογαλίας της 26ης Σεπτεμβρίου 2018, σημείο 29, σ.
13, και της 11ης Σεπτεμβρίου 2017, σ. 30.
(89) Απόφαση (ΕΕ) 2019/1252 της Επιτροπής, της 19ης Σεπτεμβρίου 2018, σχετικά με τις φορολογικές αποφάσεις SA.38945 (2015/C) (πρώην 2015/NN) (πρώην 2014/CP) τις οποίες έθεσε σε εφαρμογή το Λουξεμβούργο υπέρ της McDonald’s Europe (ΕΕ L 195 της 23.7.2019, σ. 20).
(90) «Tax and economic analysis report», Ernest & Young, 24 Σεπτεμβρίου 2018, σ.
67.